CELEX: 62006FO0106
Language: ro
Date: 2008-01-22 00:00:00
Title: Ordonanța președintelui camerei întâi a Tribunalului Funcției Publice din data de 22 ianuarie 2008. # Anže Erbežnik împotriva Parlamentului European. # Radiere. # Cauza F-106/06.

ORDONANȚA PREȘEDINTELUI CAMEREI ÎNTÂI A TRIBUNALULUI FUNCȚIEI PUBLICE 
      22 ianuarie 2008
      Cauza F‑106/06
      Anže Erbežnik
      împotriva
      Parlamentului European
      „Soluționare amiabilă la inițiativa Tribunalului – Radiere”
      Obiectul: Acțiune formulată în temeiul articolelor 236 CE și 152 EA, prin care domnul Erbežnik, invocând uniunea consensuală legală
         cu doamna Horvat, solicită, în esență, anularea deciziei Parlamentului European prin care i s‑a acordat indemnizația de instalare
         în cuantumul prevăzut pentru funcționarii care nu au dreptul la alocația pentru locuință, această acțiune vizând în special
         prima treime din indemnizația menționată, care, în temeiul articolului 5 alineatul (1) din anexa VII la Statutul funcționarilor
         și al articolului 24 din Regimul aplicabil celorlalți agenți, precum și în urma cererii de plată formulate de reclamant în
         mai 2005, i‑a fost plătită în aplicarea deciziei Parlamentului European adoptate în acest sens la 2 iunie 2005; în subsidiar,
         reclamantul solicită Tribunalului să impună Parlamentului European luarea în considerare a modificării statutului său familial
         pentru fracțiunile de indemnizație plătite după căsătoria sa, care a avut loc în august 2005. 
      
      Decizia: Radiază cauza F‑106/06, Erbežnik/Parlamentul European, din registrul Tribunalului. Parlamentul European plătește reclamantului,
         pentru cheltuielile efectuate de acesta, suma de 6 000 de euro. Parlamentul European suportă propriile cheltuieli de judecată.
         
      
      Sumarul ordonanței
      Funcționari – Acțiune – Soluționare amiabilă a litigiului în fața Tribunalului Funcției Publice – Radiere din registru
      (Regulamentul de procedură al Tribunalului Funcției Publice,art. 69 și 74)